Ukrainalaislapsia Krimillä lokakuussa 2022
Melko pian hyökättyään Ukrainaan **Venäjä alkoi siirtämään ukrainalaisia lapsia pakolla Venäjälle**, rekisteröinyt nämä Venäjän kansalaisiksi, järjestänyt nämä venäläisten perheiden adoptoimiksi ja estänyt lasten palauttamista oikeille vanhemmilleen tai Ukrainaan.

Venäjä alkoi pakkosiirtää ukrainalaisia lapsia miehittämiltään alueilta Itä-Ukrainasta jo vuonna 2014. Ensimmäinen isomman kokoluokan pakkosiirto tehtiin venäläisen lääkärin ja kiistanalaista hyväntekeväisyystyötä tekevän Jelizaveta Glinkan aloitteesta.

Toukokuussa 2022 Ukrainan ulkoministeriö kertoi, että sen arvion mukaan Venäjä on pakkosiirtänyt 238 000 ukrainalaislasta. Heinäkuussa 2023 luvuksi ilmoitettiin yli 700 000.

Pakkosiirtojen toteutus
-----------------------

Lapset joutuvat erilleen vanhemmistaan joko sotaa paetessaan kaoottisissa olosuhteissa tai sitten nämä erotetaan vanhemmistaan venäläisten operoimilla suodatusleireillä. Suurin osa lapsista on kotoisin Donetskin, Luhanskin, H'ersonin, Mykolajivin ja Zaporižžjan oblastien aluelta, joita Venäjä on miehittänyt. Venäläiset miehittäjien asettamat nukkehallitukset ovat myös uhkailleet ukrainalaisia vanhempia huoltajuuden viemisellä, mikäli nämä eivät suostu panemaan lapsiaan uusiin kouluihin, joissa noudatetaan venäläistä opetusohjelmaa. Lapsia on kaapattu perheidensä lisäksi myös orpokodeista, lastensairaaloista ja äityiskliniikoilta.

Miehitetyksien alaiset koulut ovat mm. valehdelleet lapsille, että nämä viedään luokkaretkelle Venäjälle vain 10 päiväksi. Venäläisviranomaisten mukaan leirien tarkoitus on tarjota lapsille pakopaikka sodan kauheuksilta. Paikan päälle lapsille on kuitenkin ilmoitettu, etteivät he olekaan enää menossa kotiin, vaan kyseessä on ukrainalaislapsille tarkoitettu venäläistämisleiri. Tämän jälkeen venäläiset viranomaiset tarjosivat lapsille Venäjän passia.

Lapsiasiainvaltuutettu Marija Lvova-Belova on myöntänyt, että lapsille on osoitettu Venäjän kansalaisuus jo ennen siirtojen aloittamista. Lapsia käytetään propagandavideoissa, joissa näiden väitetään haluavan Venäjälle omasta tahdostaan. Putin on myös sanonut, että on valmis kiertämään Venäjän lakeja siirtääkseen Venäjälle sellaisia lapsia, joilla ei vielä ole Venäjän kansalaisuutta.

Helmikuussa 2024 julkaistun vuodetun asiakirjan mukaan Lvova-Belovalle on budjetoitu 420 000 euroa "lasten siirtämiseen pois erikoissotilaallisen operaation alueelta".

Lasten olot Venäjällä
---------------------

Leirikeskuksissa lapsia on kielletty puhumasta ukrainaa, ja näille opetetaan Venäjän historiaa. Päivät leireillä aloitetaan Venäjän kansallislaululla, ja seremoniasta kieltäytyviä lapsia rangaistaan mm. lukitsemalla lapset eristysselleihin useammaksi päiväksi. Leirikeskuksia sijaitsee ympäri Venäjää ja sen miehittämiä alueita kuten Terijoella. Kaukaisimmat keskitysleirit sijaitsevat Magadanin oblastin alueella.

Venäjän viranomaiset eivät tee aloitetta lasten ja näiden oikeiden perheiden jälleenyhdistämiseksi. Nämä ovat myöskin kieltäytyneet tekemästä Ukrainan viranomaisten kanssa. Lasten etsimistä vaikeuttaa mm. se, että Venäjän viranomaiset antavat ukrainalaisille lapsille uudet nimet. Lapsille kerrotaan myös, etteivät näiden oikeat vanhemmat enää halua näitä.

Silminnäkijöiden mukaan lapset ovat kärsineet venäläisten alaisuudessa puutteellisista elinoloista ja huolenpidosta sekä sanallisesta väkivallasta. Kiusaaminen ja rangaistukset ovat yleisiä.

Tunnettuja venäläisiä, joiden adoptoimiksi ukrainalaisia lapsia on päätynyt, ovat mm. Putinin läheinen liittolainen Sergei Mironov ja Lvova-Belova.

Reaktioita
----------

Ukrainan viranomaiset ovat sanoneet, että pakkosiirrot ovat Venäjän tapa rangaista mm. niitä ukrainalaisia, jotka tekevät vastarintaa miehitetyllä alueella.

YK:n ihmisoikeusvaltuutetun toimistoa johtava Michelle Bachelet sanoi heinäkuussa 2022, että hänen virastollaan on alati kasvava määrä todisteita siitä, että Venäjä syyllistyy ihmisoikeusrikoksiin, joiden kohteena ovat myös lapset. Näihin kuuluivat myös ukrainalaislasten pakkoadoptiot Venäjälle.

Presidentti Putin ja Venäjän lapsiasianvaltuutettu Lvova-Belova ovat joutuneet kansainvälisen pidätysmääräyksen kohteiksi osallisuudestaan näihin pakkosiirtoihin.

Ukrainaan palautetuille lapsille saavat mielenterveyden ammattilaisilta apua osana 3 kuukautta kestävää rehabilitointiohjelmaa.

Kysymys kansanmurhasta
----------------------

YK:n määritelmän mukaan lasten siirrot yhdestä ryhmästä toiseen näiden alkuperäisen ryhmän kansallisen, etnisen, rodullisen tai uskonnollisen identiteetin tuhoamiseksi täyttää kansanmurhan tunnusmerkistön.

Raoul Wallenbergin ihmisoikeuskeskuksen toukokuussa 2022 julkaisemassa raportissa todetaan, että Venäjän toimet täyttävät kansanmurhan tunnusmerkit, ja että tälle on "kunnollisia todisteita". Vastaavanlaisiin lopputulemiin ovat päätyneet myös useat tutkijat, kuten esim. Azeem Ibrahim, Lily Muelrath ja Martin Shaw.

Katso myös
----------

* Venäläistäminen

Lähteet
-------

1. ↑  How Moscow grabs Ukrainian kids and makes them Russians *AP News*.  17.3.2023. Viitattu 4.3.2024. (englanniksi)
2. ↑  How the West Tolerated Russia’s Kidnapping of Ukrainian Children *European Resilience Initiative Center*.  27.03.2023. Viitattu 4.3.2024. (englanniksi)
3. ↑  Putin’s decree "legalizes" abduction of children from Ukraine - MFA *Ukrinform*.  31.5.2022. Viitattu 4.3.2024. (englanniksi)
4. ↑  More Than 700,000 Ukrainian Children Taken To Russia Since Full-Scale War Started, Official Says *RadioFreeEurope/RadioLiberty*.  31.7.2023. Viitattu 4.3.2024. (englanniksi)
5. 1 2  Cookman, Liz: The Kids Aren’t Alright *Foreign Policy*.  8.3.2024. Viitattu 4.3.2024. (englanniksi)
6. ↑  Koshiw, Isobel: Putin’s alleged war crimes: who are the Ukrainian children being taken by Russia? *The Guardian*.  17.3.2023. Viitattu 4.3.2024. (englanniksi)
7. ↑  На Луганщині росіяни погрожують батькам, якщо діти не відвідують школи з програмою РФ *espreso.tv*. Viitattu 4.3.2024. (ukrainaksi)
8. 1 2 3  Ukrainian Children — Stolen by Russia | DW Documentary *DW Documentary*.  20.2.2024. Viitattu 4.3.2024. (englanniksi)
9. 1 2  Sullivan, Helen: Thousands of Ukrainian children put through Russian ‘re-education’ camps, US report finds *The Guardian*.  15.2.2023. Viitattu 4.3.2024. (englanniksi)
10. ↑  Venäjä haki lentokoneellisen pakkovenäläistettyjä orpolapsia Ukrainasta – "Pyysivät itse päästä Venäjälle *Ilta-Sanomat*.  18.9.2022. Viitattu 4.3.2024.
11. ↑  Roonemaa, Holger: Kremlin Leaks: Secret Files Reveal How Putin Pre-Rigged his Reelection *VSquare.org*.  26.2.2024. Viitattu 4.3.2024. (englanniksi)
12. ↑  Ukrainian children, abducted by Russia and then returned, are speaking out *NPR*.  5.2.2024. Viitattu 20.3.2024. (englanniksi)
13. ↑  Osman, Laura: Ukrainian children abducted by Russia appeal for help from Canadian MPs *CBC*.  7.11.2023. Viitattu 20.3.2024. (englanniksi)
14. ↑  Reut, Tania: 22 months of suffering for Ukrainian children.  *RTÉ*, 30.12.2023. Artikkelin verkkoversio.  (englanniksi)
15. ↑  Kuvatodisteet kertovat, miten Venäjä varastaa Ukrainan lapsia – Yle löysi lapsia myös Suomen läheltä *Yle Uutiset*.  12.2.2023. Viitattu 4.3.2024.
16. ↑  Russia abducts Ukrainian children en masse *Центр національного спротиву*.  27.2.2023. Viitattu 4.3.2024. (englanniksi)
17. 1 2  The Russians Took Their Children. These Mothers Went and Got Them Back. *The New York Times*.  8.4.2023. Viitattu 4.3.2024. (englanniksi)
18. ↑  Bubola, Emma: Using Adoptions, Russia Turns Ukrainian Children Into Spoils of War *The New York Times*.  22.10.2022. Viitattu 4.3.2024. (englanniksi)
19. ↑  Депортація українських дітей до Росії: хронологія злочину *LB.ua*.  30.12.2022. Viitattu 4.3.2024.
20. ↑  Росіяни змінюють імена та прізвища депортованих дітей, що ускладнює їхній пошук, – правозахисники *zmina.info*.  8.12.2022. Viitattu 4.3.2024. (ukrainaksi)
21. ↑  Tuhansia lapsia pakkosiirretty Ukrainasta Venäjälle, koululaisia painostetaan "nuorisokaartiin" – ISW: Viittaa etniseen puhdistukseen *MTV Uutiset*.  16.10.2022. Viitattu 4.3.2024.
22. ↑  Deportation of Ukrainian children to Russia is war crime - UN *BBC News*.  16.3.2023. Viitattu 4.3.2024. (englanniksi)
23. ↑  Missing Ukrainian child traced to Putin ally *BBC News*.  23.11.2023. Viitattu 4.3.2024. (englanniksi)
24. ↑  Putin arrest warrant issued over war crime allegations *BBC News*.  17.3.2023. Viitattu 4.3.2024. (englanniksi)
25. ↑  Ukraine's abducted children: 'List of suspects will grow' *Deutsche Welle*.  25.3.2023. Viitattu 4.3.2024. (englanniksi)
26. ↑  Macias, Amanda: UN to investigate the killing and wounding of children in Ukraine *CNBC*.  11.7.2022. Viitattu 4.3.2024. (englanniksi)
27. ↑  UN Probes Allegations Russians Adopting Ukrainian Children *Barron's*.  15.6.2022. Viitattu 4.3.2024. (englanniksi)
28. ↑  Häiritsevät kuvat paljastavat, miten Venäjä aivo­pesee ukrainalais­lapsia lähellä Suomen rajaa *Yle Uutiset*.  10.12.2023. Viitattu 4.3.2024.
29. ↑  United Nations Office on Genocide Prevention and the Responsibility to Protect *United Nations*.  2024. Viitattu 4.3.2024. (englanniksi)
30. ↑  Russia is guilty of inciting genocide in Ukraine, expert report concludes *The Guardian*.  27.5.2022. Viitattu 4.3.2024. (englanniksi)
31. ↑  Ibrahim, Azeem: Russia’s Theft of Children in Ukraine Is Genocide *Foreign Policy*.  8.3.2024. Viitattu 4.3.2024. (englanniksi)
32. ↑  Muelrath, Lily: "Never Again" Yet Another Genocide: Russia's Unlawful Forced Transfer and Adoption of Ukrainian Genocide.  *Academic journal*, 2024, nro 2, s. 119. doi:10.59015/wilj.QZEF9680.   (englanniksi)
33. ↑  Shaw, Martin: Russia's Genocidal War in Ukraine: Radicalization and Social Destruction.  *Journal of Genocide Research*, 2023, 25. vsk, nro 3–4, s. 352–370. doi:10.1080/14623528.2023.2185372..   (englanniksi)